Skont il-Pulizija Awstraljana, Father Christmas jew aħjar raġel liebes bħalu, kien imqareb meta seraq uffiċċju tal-posta fl-Awstralja. Il-Pulizija qed tfittex raġel liebes ta’ Father Christmas li seraq uffiċċju tal-posta. Is-Sibt, ir-raġel daħal fl-uffiċċju f’Oak Park f’subborg ta’ Melbourne u talab il-flus lill-ħaddiema. Iż-żewġ nisa li kienu xogħol taw il-flus lir-raġel li poġġihom f’borża ħamra assoċċjata mal-borża li jġorr Father Christmas. Filmat tas-CCTV juri lir-raġel jaqbeż fuq il-bank u jieħu aktar flus hu. Huwa ħarab minn fuq il-post f’Jeep ta’ lewn ‘cream’ li allegatament kellha pjanċi ta’ reġistrazzjoni foloz. Jidher li ma ntużawx armi u ħadd ma weġġa f’dan l-inċident.